Érdekelnek a világ
legkülönösebb rejtélyei?

Érdekel az állatok sokszínű és lenyűgöző világa?

Izgalmas kérdésekre kaphatsz most pontos, mégis könnyen érthető válaszokat.

Megismerheted például a láthatatlan bagoly, a repülő hal és a vízen járó gyík életét és viselkedését.

Azt is megtudhatod, miért és hogyan alakultak ki különleges képességeik, amelyek igazi szuperhősökké teszik őket.

Ismerd meg az alábbi kötetet is:

Tudod-e: miért ragad a lekvár?

Illusztrációk © William Augel

Összeállítás © Nathalie Dalino, Hervé Ferrière, Julie Coquart

Copyright © Éditions Apogée, 2012

A fordítás az alábbi kiadás alapján készült:
Espèce d’animal – Les super-héros,
Éditions Apogée, Rennes, 2012

Fordította: © Sárközy Zsuzsanna, 2025

Ismered ezeket az állatokat?

1.Mire jó a fóka kapucnija?

2.Milyen ragasztóval dolgozik a szövőhangya?

3.Mit tud utánozni a papagáj?

4.Hogyan menekül el a mongúz a kobrák elől?

5.Mire szolgál a barna pelikán csőre alatti zseb?

6.Mi a bűzösborz titkos fegyvere?

7.Hogyan sétál a pöttyös gekkó a mennyezeten?

8.Miért világít a fekete sárkányhal?

9.Hány keze van a pókmajomnak?

10.Hogyan végez a piton az áldozatával?

Tartalom

A repülő hal – Tengeri fecske

A vízen járó gyík – Baziliszkusz

A felfuvalkodott hólyag – Hólyagos fóka

A kis levélragasztó – Szövőhangya

Az átlátszó hal – Üvegharcsa

Az utánzóművész – Papagáj

A vízen járó – Jasszána

A repülő majom – Maláj repülőmaki

A láthatatlan bagoly – Hóbagoly

A kígyóharapó – Mongúz

Az átlátszó kétéltű – Üvegbéka

A tapadós hal – Bojtorjánhal

A csábító táncos – Barna pelikán

A titkos fegyver – Bűzösborz

A mindent mászó – Pöttyös gekkó

A fény az óceán mélyén – Fekete sárkányhal

A napernyős halász – Haranggém

A hüvelyktelen Matyi – Pókmajom

A félelmetes fojtogató – Piton

A sétáló hal – Iszapugró géb

Miért olyan különlegesek az állatok? (Éric Petit)

A repülő hal Tengeri fecske

Az én nevem repülő hal, de szólíthattok tengeri fecskének is. Az olyan meleg vizeket szeretem, mint amilyen a Földközi-tenger. Csodaszép szárnyakra emlékeztető, hatalmas, átlátszó uszonyaim vannak.

Kedvenc csemegém a plankton. A pajtásaimmal együtt a felszín közelében úszkálunk, ahol jó sok van belőle. Nem túl kiadós eledel, de hát én is csak akkorka vagyok, mint egy szardínia.

Segítség, rám támadt egy óriási hal! A farkúszóm csapásaival villámgyorsan a felszín felé suhanok, és kiszökkenek: akár egy méterrel is a víz fölé emelkedem. Kifeszítem az uszonyomat: mintha szárnyam lenne!

Repülök! Pár másodpercig a levegőben lebegek, aztán visszacsobbanok. Amint a vízhez érek, megbillentem a farkúszómat, és zsupsz: újra a levegőbe emelkedem. Így most még hosszabb ideig maradok a víz felett, az órási hal pedig hoppon maradt. Naná, hiszen ő nem tud repülni!

A vízen járó gyík Baziliszkusz

Én vagyok a zöld baziliszkusz. Jézus Krisztus gyíkjának is hívnak, ugyanis tudok járni a vízen. Dél-Amerika trópusi esőerdeiben, vizek közelében élek. Apró állatokkal és időnként gyümölcsökkel táplálkozom. A hosszúságom – a farkamat is beleértve – körülbelül 70 centiméter.

Hú, de kimelegedtem! Hüllő vagyok, a testhőmérsékletem a külső hőmérséklettől függ. Reggelente napfürdőt veszek egy ágon heverészve, aztán vadászni indulok.

Hopp a vízbe, és már úszom is. Egy zsákmányt kereső ragadozó madár közeledik felém. Gyorsan a vízbe ugrom az ágról. Úszom egy kicsit, aztán a partra mászom. Most meg egy kígyó támad rám!

Uzsgyi neki! A hátsó lábamra emelkedve rohanok… a vízen! Pihekönnyű vagyok, és olyan gyorsan futok, hogy nincs időm elsüllyedni. Az ujjaim között húzódó bőrredők uszonyokra emlékeztetnek.

Rohan a baba! A kis baziliszkusz alig kelt ki a tojásból, és máris szalad a vízen. Így menekül el a ragadozók és a kifejlett baziliszkuszok elől, akik bizony felfalhatják, ha nem vigyáz!

Kiadja 2025-ben a Corvina Kiadó Kft., az 1795-ben alapított Magyar Könyvkiadók és Könyvterjesztők Egyesülésének tagja.

1086 Budapest, Dankó utca 4–8.

corvina@lira.hu

www.corvinakiado.hu

Felelős kiadó: Király Levente, a Corvina igazgatója

Felelős szerkesztő: Rapajka Gabriella

Műszaki vezető: Székelyhidi Zsolt

Tördelő: Szabó Rózsa

Korrektor: Malinoczki Judit

ISBN 978 963 13 7161 1

Elektronikus változat:

eKönyv Magyarország Kft.

www.ekonyv.hu

Készítette Ambrose Montanus

Felhasznált betűtípusok

Comic Neue – SIL Open Font License

Playfair Display – SIL Open Font License

PT Sans – SIL Open Font License

Roboto Condensed – SIL Open Font License

Source Serif 4 – SIL Open Font License